ASL AFTERNOON TRADE – บล.เอเอสแอล
SET แรงขายหุ้นพลังงานกดดันตลาด จับตาผลการประชุม FOMC คื …
18 ก.ย. 2562

SET แรงขายหุ้นพลังงานกดดันตลาด จับตาผลการประชุม FOMC คืนนี้
ตลาดหุ้นไทยภาคเช้าปรับลงสวนทางตลาดภูมิภาคที่ปรับตัวขึ้น จากราคาน้ำมันที่เมื่อวานนี้ได้ปรับตัวลง 5.7% หลังจากซาอุดีอาระเบียได้ออกมาบอกว่าสามารถเดินเครื่องเต็มกำลังการผลิตได้สิ้นเดือนนี้ ซึ่งทำให้อาจจะไปกดดันหุ้นในกลุ่มพลังงาน และกลุ่มปิโตรเคมี ให้มีแรงขายออกมาในวันนี้ ในขณะที่นักลงทุนต่างรอดูผลการประชุมของธนาคารกลางสหรัฐ เพื่อประเมินแนวโน้มเศรษฐกิจและอัตราดอกเบี้ยของสหรัฐ
กลยุทธ์ – ดัชนีปิดภาคเช้าหลุดแนวรับหลัก 1,660 แต่ยังยืนเหนือ1,654 ได้ มองแนวโน้มการแกว่งตัวออกด้านข้าง ถ้าหากปรับตัวลงต่ำกว่าอีกจะยืนยันการเกิดขาลง แต่หากยืนได้มั่นคงจะมีโอกาส rebound ระยะสั้นขึ้นมาได้ แนวรับ 1,654 / 1,645 แนวต้าน 1,666 / 1,672
TACC
ทดสอบแนวต้าน U-shape 5.10
ปิด 5.00
แนวรับ 4.90 / 4.80
แนวต้าน 5.10 / 5.30
Cut loss &lt; 4.80
แท่งเทียนปรับตัวขึ้นยืนเหนือ EMA10 วัน คงแนวโน้มขาขึ้นระยะสั้นทดสอบแนวต้านU-shape ที่ 5.10 หากไม่ผ่านยืน การปรับตัวเน้นยืนแนวรับ 5.00-4.90 ขณะที่ Slow stoc. + RSI + MACD ส่งค่าบวกพร้อมปริมาณการซื้อขายที่เพิ่มขึ้นยืนยันเป็นโมเมนตัมขาขึ้น
JMART
เน้นยืน 11.20 ให้มั่นคง เพื่อยืนยันการกลับตัว
ปิด 10.90
แนวรับ 10.80 / 10.60
แนวต้าน 11.20 / 11.50
Cut loss &lt; 10.60
แท่งเทียนปรับตัวขึ้นจากขอบล่าง Bollinger band หากยืนเหนือ 11.20 ได้มั่นคงจะเป็นการเบรคแนวต้านขาลงและทำรูปแบบ bullish engulfing เป็นสัญญาณการกลับตัว ขณะที่ Slow stochastic มีแนวโน้มตัดขึ้นและ RSI+MACD เริ่มแสดงค่าบวก มองเป็นสัญญาณบวกต่อการกลับตัว
SELL SIGNAL SCN
ปรับตัวลงต่อเนื่องในแนวโน้มขาลง
ปิด 2.26
แนวรับ 2.20
แนวต้าน 2.30/2.42
แท่งเทียนปรับตัวลงต่อเนื่องในแนวโน้มขาลงตามขอบล่าง Bollinger band หากปรับตัวต่ำกว่า 2.20 จะเป็นโมเมนตัมขาลงต่อเนื่อง ขณะที่ Slow stoc.+RSI ชี้ลงมองเป็นลบต่อแนวโน้ม
TIME TO SWITCH
พลังงาน
แนะนำ SWITCH กลุ่ม “พลังงาน” เช่น PTT PTTEP TOP ESSO จากราคาน้ำมันที่ปรับตัวลงเนื่องจากนักลงทุนคลายความกังวล หลังจากรัฐมนตรีพลังงานของซาอุดีอาระเบียได้แสดงความเชื่อมั่นว่า การผลิตน้ำมันของซาอุดีอาระเบียจะฟื้นตัวโดยสมบูรณ์ภายในสิ้นเดือนนี้
ธนาคาร
แนะนำการลงทุนมาเป็นกลุ่ม “ธนาคาร” ในระยะสั้น เช่น KBANK BBL SCB TISCO หลังจากแบงก์ชาติให้ทุกธนาคารนำสำรองฯ ส่วนเกินกลับมาเป็นรายได้หรือกำไรได้ เริ่มมีผลไตรมาส 1/63 หลัง TFRS 9 มีผลบังคับใช้ มองว่าจะเป็นบวกเล็กน้อยกับกลุ่มธนาคารโดยเฉพาะธนาคารที่มีการตั้งสำรองส่วนเกินเยอะหรือมี Coverage ratio ในระดับที่สูง
 